Správa zo zahraničnej pracovnej cesty

1.  Účastníci ZPC:

Ing. Ľubomír Bilský, CVTI SR, Lamačská cesta 8/A, 811 04 Bratislava, vedúci kancelárie riaditeľa, AJ

2.  Zahraničná pracovná cesta:
Podujatie TECHNOVACIJA 2013 organizované slovinskými partnermi (Univerzita v Maribore a Štajerská obchodná komora) v rámci projektu FORT, Program Stredná Európa
Miesto: Slovinsko, Maribor 
Miesto konania:	Hotel HABAKUK, Pohorska ulica 59, Maribor, Slovisnko
Termín konania: 	16. 05. 2013
Organizátor podujatia: Univerzita v Maribore a Štajerská obchodná komora, Slovinsko
Financovanie:	Výdavky na pracovnú cestu budú refundované v rámci projektu FORT – Fostering Continuous Research and Technology Application spolufinancovaného z ERDF v rámci OP Central Europe. 

3.  Rámcový program pobytu:

16.05.2013 
06.30 hod.:		odchod do Mariboru z CVTI SR o 06.30 hod. 
10:00 – 14:30 		Účasť na odborných prednáškach konferencie
14:30 – 16:30		Člen poroty v rámci Súťaže inovatívnych myšlienok
19:30			Príchod do BA

4.  Stručný priebeh rokovaní, resp. študijného pobytu:

Cieľom zahraničnej pracovnej cesty bola účasť na Súťaži inovatívnych myšlienok v rámci podujatia TECHNOVACIJA 2013, ktorú v rámci WP5 projektu FORT zorganizovali slovinskí partneri projektu. Zástupca CVTI SR - Ing. Bilský bol organizátormi prizvaní ako zahraničný člen medzinárodnej poroty zastupujúci konzorcium projektu FORT. Konferencia, ako i samotná súťaž prebiehala v rámci 33. ročníka konferencie zameranej na inovácie s názvom PODIM Conference. Do finálneho kola súťaže postúpilo 5 projektových návrhov – inovatívnych myšlienok z oblasti trvalo udržateľných technológií, ktoré boli svojimi autormi pred porotou a účastníkmi podujatia odprezentované v 15 min. blokoch. Porota formou pridelenia bodov za jednotlivé hodnotiace kritéria vybrala výhercu súťaže, ktorým sa stal p. Klemen Čufar zo spoločnosti LOTRIČ Meroslovje d.o.o. s technológiou Qtree – softvérom na optimalizáciu meracích procesov v laboratóriách. Výhercovia získali víťazný voucher v hodnote 5000 €, ktorý je financovaný v rámci projektu FORT a je možné ho použiť v niektorom z regiónov projektu FORT (mimo Slovinska), vrátane Slovenska.

5.  Odporúčané závery:

Aktívne sa zapojiť do procesu vyhľadávania vhodných dodávateľov tovarov a služieb v rámci použitia inovačného vouchera v hodnote 5.000 € zo SR. Propagovať inovatívne súťaže na medzinárodnej úrovni, a tým zabezpečiť informovanosť o relevantných podujatiach konajúcich sa mimo SR. Iniciovať fungovanie programov prideľovania inovačných voucherov pre nádejných výskumníkov a začínajúce firmy na Slovensku.

6.   Prehľad prinesenej dokumentácie a miesto jej uloženia

Dokumentácia z akcie je k dispozícii u účastníkov ZPC.

7. Osobitne vyhodnotený očakávaný prínos ZPC

Účasť v porote inovatívnej súťaže organizovanej partnerskou organizáciou priniesla inšpiráciu a podnety na zlepšenie organizovania tejto akcie v rámci CVTI SR, resp. pri iniciovaní spustenia programov inovačných voucherov na Slovensku. Nadviazanie nových a prehĺbenie existujúcich kontaktov na organizácie zaoberajúce sa podporou výskumu, vývoja, transferom technológií a medzinárodnou vedeckou spoluprácou. Medzinárodné kontakty sú dôležité najmä z dôvodu získavania informácií o zahraničných skúsenostiach, prístupoch a najlepších príkladoch v oblasti podpory výskumných aktivít a transferu technológií. 

8.    Spôsob zverejnenia výsledkov ZPC, prenos získaných informácií

Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom CVTI SR a pracovníkom zapojeným do implementácie projektu FORT.

Súhlasím so zverejnením správy na internete: áno

Dátum: 21. 05. 2013

Správu vypracoval: Ing. Ľubomír Bilský			.................................................

Schválil: prof. RNDr. Ján Turňa, CSc.		 	.................................................